સિનિયર કોર્પોરેટર જયંતીલાલ શાહે કહ્યું હતું કે,‘સિટી બસ એ આપણી મરજીયાત સેવા છે અને આપણે આટલી મોટી ખોટ કરીને લોકોના માથે નવા કરવેરા નાંખી વસૂલ કરવા માંગીએ છીએ. આજે પણ સિટી બસની લોનના હપ્તા ભરી શકાતા નથી. તે ભરવા મુદ્દતો માંગવી પડે છે. આ બધું આપણે કયાં સુધી સહન કરવા માંગીએ છીએ. જનતાની કમર તૂટી ગઈ છે. હજુ કેટલો બોજો વધારવાનો છે? આ બરોબર નથી અને એટલે જ આ સિટી બસ હવે બંધ કરી દેવી જોઈએ.' પ્રહલાદભાઈ પટેલે પણ દરખાસ્તનું સમર્થન કર્યુ હતું અને દર વર્ષે રૂપિયા એક કરોડની ખોટ થઈ રહી છે તેમ કહ્યું હતું. ‘આ ખોટ ક્યાં સુધી સહન કરવી? હવે તેના ઉપર નિર્ણય કરવાનો સમય આવી ગયો છે,' એમ તેમણે કહ્યું હતું. .